Terror Train

Terror Train (euskaraz Izuaren Trena) 1980eko Roger Spottiswood britainiar-kanadar zinema zuzendariak zuzendutako beldurrezko film bat da. Ben Johnson, Jamie Lee Curtis eta Hart Bochner aktoreek antzeztu zuten. David Copperfield ilusionista ospetsuak ere antzeztu zuen.

 Argumentua 

Medikuntza Fakultate bateko Gabonzahar festa batean zehar, ikasle zital batzuk Alana Maxwell (Jamie Lee Curtis) ikasle ederrari txantxa anker bat egitera derrigortuko dute: Kenny Hampson (Derek MacKinnon) ikasle lotsatiari harekin txortan egitea nahi duela esan eta gela ilun batera eramanaztera. Halere, ikasle talde horrek aurrez gela ilun horretako ohean eta maindirapean emakume baten gorpua jarriko dute. Honela bada, Kenny ohean sartu eta ilunpean hildako emakume bat musukatu duela eta bere ikaskideen txantxa gupidagabe baten biktima izan dela ohartzean mentalki lurjota gelditu eta ondorioz eroetxe batean sartuko dute.

Hiru urte beranduago, fakultate horretako fraternitateek Gabonzahar mozorro festa berri bat ospatzeko asmoz tren batean bilduko dira. Tren bidaia aurrera doan heinean, iraganeko txantxa anker horren egile edo arduradunak izan ziren ikasleak banan-bana hilda agertzen hasiko dira, eta hiltzaileak bere hurrengo hilketa bat burutzeko hilberri duen biktima bakoitzaren mozorroa eta arropa jantziko ditu.

 Aktoreak 
 Ben Johnson: Carne, tren gidaria
 Jamie Lee Curtis: Alana Maxwell
 Hart Bochner: Doc Manley
 Sandee Currie: Mitchy
 Timothy Webber: Mo
 Derek MacKinnon: Kenny Hampson
 Anthony Sherwood: Jackson
 Joy Boushel: Pet
 D.D. Winters: Merry
 Greg Swanson: Ikasgelako ordezkaria
 Howard Busgang: Ed
 David Copperfield: Aztia

 Kanpo estekak 
 Terror Train filmaren iragarkia ikusgai. Youtube.com 
 Terror Train film osoa ikusgai. Youtube.com 
 Terror Train filmaren IMDBko fitxa irakurgai 

Kategoria:Roger Spottiswoodek zuzendutako filmak
Kategoria:Ameriketako Estatu Batuetako filmak
Kategoria:Beldurrezko filmak
Kategoria:Trenetan girotutako filmak
Kategoria:Hilketei buruzko filmak
Kategoria:Nerabe filmak
Kategoria:Slasher filmak
Kategoria:Magia eta magoei buruzko filmak
Kategoria:Urteberri-egun filmak
Kategoria:Eskola jazarpenari buruzko filmak
Kategoria:Birjintasunari buruzko filmak
Kategoria:1980ko filmak